**Doložka vybraných vplyvov**

**A.1. Názov materiálu:** Vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

A.3. Poznámky

Navrhnutou novelou Zákonníka práce sa na jednej strane sprísňuje právna úprava v oblasti dočasného prideľovania zamestnancov, na druhej strane navrhované ustanovenia majú za cieľ zabezpečiť v tejto oblasti spravodlivú hospodársku súťaž (medzi zamestnávateľmi využívajúcimi dočasne pridelených zamestnancov, medzi agentúrami dočasného zamestnávania navzájom a vo vzťahu k právnickým a fyzickým osobám bez povolenia na činnosť) takým spôsobom, aby sa subjekty, ktoré nedodržiavajú zákonné povinností alebo výslovné pravidlá nedostali do zvýhodneného postavenia vo vzťahu k subjektom, ktoré zákon dodržiavajú. Z tohto hľadiska možno očakávať aj pozitívny vplyv na podnikateľské prostredie.

Z hľadiska rozpočtu možno odhadnúť pozitívny vplyv, ktorý však nemožno kvantifikovať vzhľadom na neexistujúce údaje. Pozitívny vplyv možno predvídať z hľadiska zvýšeného výberu daní a odvodov vo väzbe na zúženie možnosti fiktívneho vyplácania cestových náhrad (kde sa daň ani odvody neplatia) ako nástroja, ktorým sa nahrádza vyplácanie mzdy, z hľadiska možného zvýšenia mzdy s cieľom dodržať porovnateľné podmienky.

**A.4. Alternatívne riešenia**

**A.5. Stanovisko gestorov**